Diari Oficial de la Generalitat Valenciana


Sumari del DOGV 6426, del 28-12-2010 (2010/13201)

Aprovació definitiva de la modificació puntual número 17 de les normes subsidiàries de Chiva relativa al canvi de qualificació urbanística de dos parcel·les del pla parcial de la urbanització El Bosque de Chiva.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13750


Data del document
:   01-12-2010

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva
    * pla d'urbanisme
    * administració local

Aprovació definitiva de la modificació puntual número 17 de les normes subsidiàries de Chiva relativa al canvi de qualificació urbanística de dos parcel·les del pla parcial de la urbanització El Bosque de Chiva. [2010/13235]  
Publicat en el Diari Oficial de la Comunitat Valenciana número 6383, de data 25 d'octubre de 2010, edicte sobre informació pública de la modificació puntual núm. 17 de les normes subsidiàries de Chiva, no s'han presentat al·legacions; es considera definitivament aprovada i queda la seua redacció de la manera següent:  
4. Nova redacció dels articles de les ordenances.  
Els articles números 20 i 37 de les ordenances de la urbanització El Bosque queden redactats com seguix:  
- Article 20.B.b. Ús públic, civicoadministratiu  
Article 20. Usos  
B) Ús públic. S'admetran les següents classes i graus:  
b) Civicoadministratiu (CC): tenen tal consideració les edificacions destinades a albergar les entitats o funcionaris que en el centre exercisquen algun servici de l'administració, podent albergar, així mateix, persones i béns destinats a la prestació dels servicis de telecomunicació, sanitaris, religiosos o qualssevol altres d'ús públic que s'instal·len en el centre de les previstes en els articles 25 al 28 de la Llei Reguladora de les Bases de Règim Local. Així com els locals destinats a oficines de tot tipus en íntima relació amb la vida del centre.  
Grau I) Centre civicoadministratiu: s'entendrà per tal aquell la finalitat del qual la constituïsca ser seu social de la urbanització; tindran accés a esta tots els habitants d'aquella i haurà de servir, inicialment, com a domicili de l'associació administrativa de propietaris que es forme, així com el nucli central de totes les altres activitats del centre.  
Grau II) Tolerància d'algun d'estos usos en altres zones.  
c) Assistencial, religiós, sanitari i d'ensenyança (A): hauran d'ubicar-se en el centre civicoadministratiu o en les parcel·les específicament reservades per a estos usos, tant de gestió pública com de gestió privada.  
d) Usos compatibles i usos prohibits.   
Usos compatibles: centres de dia, residència tercera edat, etc.  
Usos prohibits: hoteler, vivendes unifamiliars i plurifamiliars.  
Article 37. Zones d'edificació d'altres usos dotacionals  
a) Ús principal: es destinarà a locals sanitaris, assistencials, administrativoinstitucional, religiós, infraestructura-servici urbà, d'ensenyança, etc.  
b) Aparcaments: obligatori en l'interior de la parcel·la segons usos.  
c) Parcel·la mínima: serà de 1.000 m².  
d) Volum màxim edificable: 2,5 m³/m².  
e) Ocupació màxima en planta: com a màxim podrà ser del 25%.  
f) Alineacions exteriors i interiors: compliran les condicions de reculada que més avant s'especifiquen.  
g) Nombre màxim de plantes i altura de l'edificació: 3 plantes.  
h) Reculades: de fatxada principal 5 m, de restants 5 m.  
i) Condicions higièniques: compliran les establides en les normes generals.  
j) Tancaments: si s'autoritzen.  
Chiva, 1 de desembre de 2010.- L'alcalde: José Manuel Haro Gil.